מרדה (כפר)

מרדה (בערבית: مردة) הוא כפר פלסטיני, הממוקם במחוז סלפית, שבמרכז השומרון, כ-400 מטרים מצפון לאריאל וכ-18 ק"מ מדרום-מערב לשכם. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 1,992 תושבים ב-2007.

== היסטוריה ==

=== ימי הביניים ===
הכפר מרדה נזכר בכתביו של ההיסטוריון השומרוני בן המאה ה-14 אבו אל-פתח.<ref>Conder, 1876, p. [https://archive.org/stream/quarterlystateme07pale#page/196/mode/1up 196]</ref><ref name="SWP286">Conder and Kitchener, 1882, SWP II, p. [https://archive.org/stream/surveyofwesternp02conduoft#page/286/mode/1up 286]</ref> על פי ההיסטוריון רוני אלנבלום, לא התגלו בכפר שרידים מהתקופה הביזנטית.<ref>Ellenblum, 2003, p. [https://books.google.com/books?id=riHMZiH_Te4C&pg=PA263 263]</ref>

על פי יצחק בן-צבי, התקיים במקום ישוב שומרוני בימי השלטון הפאטמי. בכתבים שומרונים מוזכר אדם בשם יצחק בן אברהם בן יהושע שגר במקום, וכן כהן בשם מתנה, מבניו של בלע בן בנימים, שהתחתן בעזה והעתיק משכנו לשם.<ref name=":0"></ref>

המלומד האסלאמי החנבלי בן התקופה הצלבנית דיאא א-דין מציין כי במקום אוכלוסייה מוסלמית,<ref name="Ellenblump244">Ellenblum, 2003, [https://books.google.com/books?id=W08225mbAjAC&pg=PA244 p. 244]</ref><ref>Talmon-Heller, 1994, pp. [https://www.academia.edu/7232922/ 110-111]</ref><ref>Talmon-Heller, 2002, pp. [https://www.academia.edu/4429775 131, 141]</ref> וכן כי בכפר התגוררו חסידים של התאולוג והסגפן האסלאמי אבן קדאמה.<ref>Drory, 1988, p. 97</ref> סבתו מצד אימו הגיעה ממרדה.<ref>Drory, 1988, p. 108</ref>

הגאוגרף המוסלמי יאקות אל-חמאווי (1179–1229) ציין כי זהו "כפר ליד שכם".<ref>Le Strange, 1890, p. [https://archive.org/stream/palestineundermo00lestuoft#page/503/mode/1up 503]</ref> על פי יצחק בן-צבי, כהן בשם יצחק בן אברהם שגר במקום עבר לעזה, ככל הנראה בימי צלאח א-דין. הוא משער כי היישוב השומרוני במקום התקיים עד אותה התקופה.<ref name=":0" />

חרסים מהתקופה הצלבנית/האיובית ומהתקופה הממלוכית נתגלו בכפר.<ref name="Finkelstein">Finkelsten, 1997, pp. 481-2</ref> שופט חנבלי חשוב, אמין א-דין עבד א-רחמן, נולד בכפר בראשית המאה ה-15.<ref>Moudjir ed-dyn, 1876, p. [https://archive.org/stream/histoiredejrus00ulayuoft#page/281/mode/1up 281]; cited in Finkelstein, 1997, p. 482</ref>

=== התקופה העות'מאנית ===
תחת האימפריה העות'מאנית, נכלל מרדה בחבל הארץ שנקרא "ג'וֹרַת עַמְרַא" או "בילאד ג'מאעין," אזור החופף במידה ניכרת את נחלת שבט אפרים המקראית. אזור זה היה על התפר שבין הרי יהודה והרי השומרון, והוא סבל מחוסר יציבות פוליטית עקב הגירת שבטים מעבר הירדן ותחרות מתמדת בין משפחות תקיפות על גביית מיסים בשם השלטונות העות'מאניים.<ref></ref>

=== המנדט הבריטי ===
בשנת 1945 האוכלוסייה בכפר הייתה 470 מוסלמים, ושטח הקרקע הכולל היה 9,021 דונם, אשר מתוכם הוקצו 1,796 דונמים למטעים ואדמות השקיה, 3,176 לגידולי דגנים, ואילו 72 דונם סווגו כשטח בנוי.

=== שלטון ירדני ===
בעקבות מלחמת השחרור, ולאחר הסכמי שביתת-הנשק של 1949, עברה מרדה משליטה בריטית לירדנית.

בשנת 1961 מנתה האוכלוסייה של מרדה 852 נפשות.

=== ישראל והרשות הפלסטינית ===
בעקבות מלחמת ששת הימים ב-1967, מרדה עברה משליטה ירדנית לישראלית. 15.8% מאדמות הכפר מוגדרות כשטח B, ואילו 84.2% הנותרים מוגדרים כשטח C.

==קישורים חיצוניים==

*[http://www.palestineremembered.com/GeoPoints/Marda_1399/index.html Welcome to Marda]
*Survey of Western Palestine, Map 14: [http://www.iaa-archives.org.il/zoom/zoom.aspx?folder_id=93&type_id=6&id=8376 IAA], Wikimedia commons
*[http://vprofile.arij.org/salfit/pdfs/factsheet/Marda.pdf Marda Village (Fact Sheet)], המכון למחקר יישומי - ירושלים (ARIJ)
*[http://vprofile.arij.org/salfit/pdfs/vprofile/Marda_vp_en.pdf Marda Village Profile], ARIJ
*[http://vprofile.arij.org/salfit/images/english/Marda_ap_en.jpg Marda, aerial photo], ARIJ
*[http://vprofile.arij.org/salfit/pdfs/needsfordevelopment/Marda_needs_en.pdf Development Priorities and Needs in Marda], ARIJ

==הערות שוליים==

קטגוריה:השומרון: יישובים
קטגוריה:נפת סלפית
קטגוריה:הרשות הפלסטינית: יישובים
קטגוריה:יישובים שומרוניים לשעבר